《题义门胡氏华林书院三首》
宋代·李虚己

绿池寒竹绕书斋，鼓箧横经任往回。
积善原从千里应，表门恩自九天来。
文章卷里蟾枝秀，礼义乡中棣萼开。
记得浮云深处景，岩深应长栋梁材。

作者简介：宋建州建安人，字公受。太宗太平兴国二年进士。累官殿中丞，出知遂州，以能称。真宗称其儒雅循谨，特擢右谏议大夫。历权御史中丞、给事中，知河中府、洪州。迁工部侍郎、知池州，分司南京。喜为诗，与曾致尧、晏殊唱和，精于格律。卒年六十九。有《雅正集》。